《重九》
宋代·丘葵

病余惟有骨崚嶒，节物催人祗自惊，
肩比寒山为独耸，心将秋水觉双清。
正冠落帽俱儿戏，采菊囊萸不老成。
寂寞空斋卷书坐，欲持杯酒为准倾。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。